cyanic-selkie/wikianc huggingface dataset:
เกลาดีโอ กัสตัญโญลี
ดับเบิลยูดับเบิลยูอี (2011–2022)
ในปลายปี 2019 ซีซาโรได้ถูกดราฟท์ย้ายกลับมาสแมคดาวน์ และร่วมกลุ่มกับแซมี เซย์นและชินซูเกะ นากามูระ และยังได้แชมป์สแมคดาวน์แท็กทีมร่วมกับนากามูระ ในปี 2021 ซีซาโรได้แยกมาเป็นสตาร์เดี่ยวเป็นฝ่ายธรรมะ  และมีแมตช์เดี่ยวครั้งแรกอย่างเป็นทางการในเรสเซิลเมเนีย ครั้งที่ 37สามารถเอาชนะเซท รอลลินส์ไปได้ ในศึก WrestleMania Backlash ได้โอกาสชิงแชมป์ยูนิเวอร์แซล WWE กับโรแมน เรนส์ในคู่เอกและเป็นการปล้ำเดี่ยวชิงแชมป์โลกครั้งแรกของซีซาโรแต่ไม่สามารถคว้ามาได้ ในเดือนกุมภาพันธ์ 2022 ซีซาโรได้หมดสัญญากับ WWE หลังจากไม่สามารถตกลงข้อเสนอสัญญากันได้ ทำให้ซีซาโรเป็นนักมวยปล้ำอิสระทันทีโดยไม่มีข้อผูกมัดห้ามปล้ำที่อื่น 90 วัน
ออลอีลิตเรสต์ลิง (2022–ปัจจุบัน)
เกลาดีโอได้เซอร์ไพรส์เปิดตัวกับสมาคม AEW ในศึก AEW x NJPW: Forbidden Door วันที่ 26 มิถุนายน 2022 โดยขึ้นปล้ำแทนไบรอัน แดเนียลสันที่ได้รับบาดเจ็บเอาชนะ Zack Sabre Jr. ไปได้และยังได้เข้าร่วมกลุ่ม Blackpool Combat Club วันที่ 23 กรกฎาคม 2022 ในศึก Death Before Dishonor ของ ROH เกลาดีโอได้คว้าแชมป์โลก ROH สมัยแรกจากการเอาชนะ Jonathan Gresham เป็นแชมป์โลกครั้งแรกในอาชีพของเขา ก่อนจะเสียแชมป์ให้คริส เจริโคในรายการ AEW Dynamite Grand Slam 21 กันยายน หลังครองได้ 60 วัน ในศึก ROH Final Battle 10 ธันวาคม 2022 สามารถคว้าแชมป์โลก ROH คืนจากเจริโคเป็นสมัยที่2 ได้สำเร็จ
ชีวิตส่วนตัว
Castagnoli เป็นชาวสวิสเซอร์แลนด์ที่เกิดและเติบโตในลูเซิร์น เป็นเด็กและเยาวชนเขาเป็นคนที่กระตือรือร้นและเป็นนักกีฬาที่มีความสามารถเป็นผู้มีส่วนร่วมในและติดตามของกีฬาเทนนิสฟุตบอลและบาสเกตบอล กีฬาที่เขายังคงปฏิบัติตามในวันนี้  เขาเริ่มมีความสนใจในมวยปล้ำอาชีพและในไม่ช้าก็เริ่มการฝึกอบรมและการแข่งขันส่วนใหญ่อยู่ในประเทศสวิตเซอร์แลนด์และเยอรมนีและเดินทางไปสหรัฐฯในช่วงต้นยุค 2000 เพื่อติดตามการฝึกอบรมต่อไป เขากลับไปยุโรปเพื่อทำงานและต่อสู้ก่อนที่จะประสบความสำเร็จในการจับสลากกรีนการ์ดที่จะได้รับถิ่นที่อยู่ถาวรในสหรัฐในความพยายามครั้งแรกของเขาในปี 2004 หลังจากที่เขาลาออกจากงานและย้ายไปสหรัฐอย่างถาวรเพื่อไล่ตามอาชีพการต่อสู้มวยปล้ำของเขา เมื่อถึงปี 2015 เขาอาศัยอยู่ในเมืองออร์แลนโดรัฐฟลอริดา
Castagnoli มีความชำนาญในด้านภาษาอังกฤษเยอรมันอิตาลีฝรั่งเศสและชาวเยอรมันชาวสวิส เขาเป็นแฟนเพลงที่ชื่นชอบ และชอบทำอาหาร แม้กระทั่งการใช้บล็อกและช่อง YouTube ที่เรียกว่า "Claudio's Café" ในช่วงก่อนวัน WWE ของเขา เขาชอบท่องเที่ยว เป็นคนรักสัตว์  และเป็นแฟนตัวยงของภาพยนตร์เช่นเจมส์บอนด์ (ซึ่งเขาใช้เป็นกิมมิคเปิดตัวของเขาเมื่อปี 2016) และซีรีส์ Star Wars Castagnoli ภูมิใจในการรักษาคุณค่าส่วนบุคคลที่สูงและแสดงตัวเองว่าเป็นมืออาชีพทั้งในชีวิตส่วนตัวและในการทำงานของเขา
Castagnoli อธิบายระบบการฝึกอบรมของเขาว่าเป็น "ชนิดของการผสมผสาน" โดยเน้นเฉพาะ CrossFit และรูปแบบการยกน้ำหนักยกตัวอย่างเช่นโอลิมปิค เขาบอกว่าเขาพยายามที่จะเรียนรู้วิธีใหม่ๆ ในการออกกำลังกายเพื่อที่จะให้มีการปรับปรุงต่อไป เขาได้ทำการกวาดแขนเดียวกับน้ำหนัก 66 กิโลกรัม และทำความสะอาดด้วยแขนข้างหนึ่งและน้ำหนัก 135 ปอนด์ (61 กิโลกรัม) และทำความสะอาดแขนได้สองข้างด้วยน้ำหนัก 286 ปอนด์ (130 กก.) เขาได้อ้างถึง Razor Ramon เป็นแรงบันดาลใจ
เพราะความสามารถพิเศษของเขาเขามักจะสามารถดึงท่าทางที่เห็นได้ใน WWE ซึ่งมักใช้โดยนักมวยปล้ำที่มีขนาดใหญ่กว่า (เช่น Big Show) ส่วนใหญ่ของ stunts เหล่านี้มักจะเกี่ยวข้องกับรูปแบบของ suplexes คู่หรือ suplex ปิดผ้ากันเปื้อนซึ่งในทางกลับกันได้รับการตอบสนองอย่างมากจากผู้ชม
สื่ออื่นๆ
Castagnoli ปรากฏตัวในภาพยนตร์ดราม่ามวยปล้ำเรื่อง The Wrestler ในปี 2008 เขาปรากฏตัวในเว็บซีรีส์ WWE The JBL และ Cole Show เป็นประจำจนกระทั่งถูกยกเลิกในเดือนมิถุนายน 2015 เขายังได้ปรากฏตัวสั้นๆ ในรายการ Total Divas ทางช่อง E!
Castagnoli ขณะที่ Antonio Cesaro และ Cesaro ต่อมาได้เปิดตัววิดีโอเกมของเขาใน WWE '13 ในฐานะตัวละครที่ดาวน์โหลดได้ และตั้งแต่นั้นมาก็ปรากฏตัวในเกมของ WWE หลายๆภาค
Cesaro เป็นแขกรับเชิญในช่อง YouTube UpUpDownDown ของ Xavier Woods ซึ่งเขาใช้ชื่อเล่นว่า 'Swiss Tony', 'Mr. OP 'และ' Espresso ' ในเดือนพฤศจิกายน 2019 เขาเอาชนะ Becky Lynch ในเกม Mario Kart 8 Deluxe เพื่อคว้าแชมป์ UpUpDownDown ของ Lynch Cesaro เสียตำแหน่งให้ Alexa Bliss ในรอบชิงชนะเลิศของทัวร์นาเมนต์ Brawlhalla ซึ่งรวมถึง Rusev และ The Miz ร่วมเล่นด้วย
คณะรัฐมนตรีไทย คณะที่ 34
คณะรัฐมนตรี คณะที่ 34 ของไทย (27 พฤษภาคม พ.ศ. 2517 - 14 กุมภาพันธ์ พ.ศ. 2518)
นายสัญญา ธรรมศักดิ์ เป็นนายกรัฐมนตรี สืบต่อเป็นสมัยที่ 2 ประกาศพระบรมราชโองการ ลงวันที่ 27 พฤษภาคม พ.ศ. 2517 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ หม่อมราชวงศ์คึกฤทธิ์ ปราโมช ประธานสภานิติบัญญัติแห่งชาติ เป็นผู้ลงนามรับสนองพระบรมราชโองการ
รายชื่อคณะรัฐมนตรีคณะที่ 34 ของไทย
ในวันที่ 30 พฤษภาคม พ.ศ. 2517 มีการแต่งตั้งคณะรัฐมนตรี ดังนี้
การสิ้นสุดของคณะรัฐมนตรีคณะที่ 34 ของไทย
คณะรัฐมนตรีคณะนี้สิ้นสุดลง โดยมีการเลือกตั้งสมาชิกสภาผู้แทนราษฎร ตามรัฐธรรมนูญแห่งราชอาณาจักรไทย พุทธศักราช 2517 ทำให้คณะรัฐมนตรีที่บริหารราชการแผ่นดินอยู่พ้นจากตำแหน่ง
เส้นเมริเดียนที่ 36
เส้นเมริเดียนที่ 36 อาจหมายถึง:
เรือพระที่นั่งอเนกชาติภุชงค์
เรือพระที่นั่งอเนกชาติภุชงค์ เป็นเรือพระที่นั่งรอง ในกระบวนพยุหยาตราชลมารค ลักษณะเด่นคือมีโขนเรือเชิดเรียว ไม่ได้สร้างเป็นรูปสัตว์ในตำนาน แต่จำหลักและปิดทองเป็นรูปพญานาคจำนวนมาก จึงได้ชื่อว่า อเนกชาติภุชงค์ (อเนก หมายถึง จำนวนมาก, ชาติภุชงค์ หมายถึง พญานาค)
ประวัติ
เรือพระที่นั่งอเนกชาติภุชงค์ สร้างขึ้นใหม่ในรัชสมัยพระบาทสมเด็จพระจอมเกล้าเจ้าอยู่หัว แล้วเสร็จในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ก่อนหน้านี้ไม่ปรากฏชื่อเรือพระที่นั่งลำนี้ จัดเป็นเรือพระที่นั่งศรี ในลำดับชั้นรอง ใช้ในการเสด็จพระราชดำเนินลำลอง ภายหลังนำเข้ากระบวนพยุหยาตราชลมารค เรียกว่า เรือพระที่นั่งรอง
โขนเรือจำหลักปิดทองเป็นรูปพญานาคเล็ก ๆ จำนวนมาก ลำเรือภายนอกทาสีชมพู ท้องเรือภายในทาสีชมพู ยาว 45.50 เมตร กว้าง 3.15 เมตร ลึก 1.11 เมตร กินน้ำลึก .46 เมตร กำลัง 3.50 เมตร ใช้ฝีพาย 61 คน นายท้าย 2 คน นายเรือ 2 คน คน ถือธงท้าย 1 คน พลสัญญาณ 1 คน คนเห่ 1 คน
คนเห่ คือ พนักงานขานยาว คนถือธง เรียกว่า นักสราช เรือพระที่นั่งศรี หรือ เรียกเต็ม ๆ คือ เรือพระที่นั่งศรีสักราช
ลิตเติล โปโน่
ลิตเติล โปโน (Little Pono) นักมวยสากลชาวอินโดนีเซีย สถิติการชก 14 ครั้ง ชนะ 5 (น็อค 1) เสมอ 2 แพ้ 7
ประวัติ
โปโนชกมวยสากลครั้งแรกเมื่อ 3 พฤษภาคม พ.ศ. 2528 แพ้น็อค อซาดิน อันฮาร์ ยก 1 โปโนขึ้นชกแก้มือกับอันฮาร์ในอีก 7 เดือนต่อมาโดยเป็นการชิงแชมป์อินโดนีเซียรุ่นไลท์ฟลายเวทด้วย ซึ่งโปโนก็เป็นฝ่ายแพ้น็อคไปอีกในยกที่ 10 จากนั้น โปโนขึ้นชิงแชมป์ OPBF รุ่นมินิมัมเวทเมื่อ 20 มิถุนายน พ.ศ. 2529 ซึ่งโปโนเป็นฝ่ายแพ้น็อค สมุทร ศิษย์นฤพนธ์ ยก 12 ไม่ได้แชมป์ จากนั้น โปโนชกได้ดีขึ้น เคยชกชนะคะแนนนิกโก้ โธมัสเมื่อ พ.ศ. 2529 โปโนขึ้นชกต่อมาจนถึง พ.ศ. 2531 แพ้บ้าง ชนะบ้าง โดยที่ไม่ได้ขึ้นชิงแชมป์ใดๆอีกเลย หลังจากที่ชกแพ้คะแนน รีซีดันโต เมื่อ 23 กันยายน พ.ศ. 2531 โปโนก็แขวนนวมไป
พระเจ้าฆอซีแห่งอิรัก
พระเจ้าฆอซีที่ 1 แห่งอิรัก หรือ ฆอซี บิน ฟัยศ็อล (غازي ابن فيصل‎, Ġāzī bin Fayṣal; 21 มีนาคม พ.ศ. 2455 - 4 เมษายน พ.ศ. 2482) เป็นพระมหากษัตริย์แห่งราชอาณาจักรฮัชไมต์อิรัก ระหว่างปีพ.ศ. 2476 ถึงพ.ศ. 2482 และทรงเป็นมกุฎราชกุมารแห่งราชอาณาจักรซีเรียในปีพ.ศ. 2463 พระองค์ประสูติที่มักกะฮ์ (ปัจจุบันอยู่ในประเทศซาอุดีอาระเบีย) เป็นพระราชโอรสแต่เพียงพระองค์เดียวในพระเจ้าฟัยศ็อลที่ 1 แห่งอิรัก ปฐมกษัตริย์แห่งอิรัก
ช่วงต้นพระชนม์ชีพ
เจ้าชายฆอซีเป็นพระราชโอรสในพระเจ้าฟัยศ็อลที่ 1 แห่งอิรักกับเจ้าหญิงฮุซัยมา บินต์ นาศิร เจ้าชายทรงได้รับการเลี้ยงดูจากฮุซัยน์ บิน อะลี แกรนด์ชะรีฟแห่งมักกะฮ์ ในขณะที่พระราชบิดาของพระองค์มีพระราชกิจมากในการเสด็จเยือนสถานที่ต่าง ๆ เจ้าชายทรงเจริญพระชนมายุแตกต่างจากพระราชบิดาผู้มากประสบการณ์ เจ้าชายทรงเป็นบุรุษที่ขวยอายและไร้ประสบการณ์ พระองค์ต้องเดินทางจากเฮแจซไปยังจอร์แดนที่ซึ่งราชวงศ์ฮัชไมต์สถาปนาขึ้นในปีพ.ศ. 2467 พระองค์ทรงเดินทางมาที่แบกแดดในปีเดียวกันและทรงได้รับการสถาปนาเป็นมกุฎราชกุมาร ขณะมีพระชนมายุ 16 พรรษา เจ้าชายฆอซีทรงประทับเที่ยวบินเป็นครั้งแรกกับริชาร์ด ฮอลลิเบอร์ตัน นักผจญภัยชาวอเมริกันและโมเย ดับบลิว. สตีเฟนส์ นักบิน พระองค์และคณะได้ประทับเที่ยวบินทอดพระเนตรซากโบราณสถานบาบิโลน และโบราณสถานที่ต่าง ๆ และเสด็จออกไปที่สนามโรงเรียนที่ซึ่งพระสหายร่วมชั้นของพระองค์จะสามารถเห็นพระองค์ในเครื่องบินปีกสองชั้น
พระมหากษัตริย์แห่งอิรัก
ในวันที่ 8 กันยายน พ.ศ. 2476 พระเจ้าฟัยศ็อลที่ 1 แห่งอิรักเสด็จสวรรคต และมกุฎราชกุมารฆอซีจึงสืบราชสมบัติต่อเป็น พระเจ้าฆอซีที่ 1 แห่งอิรัก ในวันเดียวกันพระเจ้าฆอซีทรงได้รับการแต่งตั้งพระอิสริยยศเป็นจอมพลเรือแห่งกองทัพเรืออิรัก, จอมพลแห่งกองทัพบกอิรัก และจอมพลอากาศแห่งกองทัพอากาศอิรัก ทรงยอมรับในชาตินิยมแพน-อาหรับ ต่อต้านผลประโยชน์ของอังกฤษในประเทศของพระองค์, ในรัชสมัยของพระเจ้าฆอซีทรงถูกกล่าวถึงในเรื่องความตึงเครียดระหว่างฝ่ายพลเรือนและกองทัพซึ่งพยายามเข้าควบคุมรัฐบาล พระองค์ทรงสนับสนุนพลเอกบักร์ ศิดกีในการก่อรัฐประหาร ที่ซึ่งแทนที่รัฐบาลพลเรือนด้วยรัฐบาลทหาร ซึ่งเป็นการรัฐประหารครั้งแรกที่เกิดขึ้นในโลกอาหรับ มีข่าวลือว่า พระองค์ทรงมีทัศนคติที่ดีต่อลัทธินาซีแห่งนาซีเยอรมนี และนอกจากนี้ทรงเรียกร้องให้มีการผนวกคูเวตเข้าเป็นจังหวัดหนึ่งของอิรัก ด้วยเหตุนี้พระองค์ทรงมีสถานีวิทยุส่วนพระองค์ในพระราชวังอัลซูฮอร์ที่ซึ่งทรงสามารถเรียกร้องและทรงมีปฏิกิริยาอื่น ๆ ได้
กรณีสวรรคต
พระเจ้าฆอซีเสด็จสวรรคตในวันที่ 4 เมษายน พ.ศ. 2482 อย่างเป็นปริศนาจากการประสบอุบัติเหตุขณะทรงขับรถพาหนะ บางคนเชื่อว่าพระองค์ทรงถูกลอบปลงพระชนม์ตามคำสั่งของนายกรัฐมนตรี นูรี อัสซะอีด ในพระราชพิธีฝังพระศพ ฝูงชนได้ตะโกนร้องว่า
"นูรี แกจะต้องชดใช้ด้วยพระโลหิตขององค์กษัตริย์ฆอซี"
นูรีถูกสงสัยว่าเขาได้รับพระราชเสาวนีย์จากสมเด็จพระราชินีอะลียะฮ์ พระมเหสีของพระองค์เองและเขาได้วางแผนกับเจ้าชายอับดัลอิละฮ์ พระอนุชาในพระราชินีเพื่อดำเนินการถอดถอนองค์กษัตริย์
เจ้าชายฟัยศ็อลพระโอรสเพียงพระองค์เดียวของพระเจ้าฆอซีทรงสืบราชสมบัติต่อเป็นพระเจ้าฟัยศ็อลที่ 2 แห่งอิรัก ซึ่งมีพระชนมายุเพียง 4 พรรษา นายกรัฐมนตรีนูรีได้สนับสนุนให้เจ้าชายอับดัลอิละฮ์ดำรงเป็นผู้สำเร็จราชการแทนพระองค์ในรัชกาลของพระเจ้าฟัยศ็อลที่ 2 จนกระทั่งพ.ศ. 2496
วัดน้ำปาด
วัดน้ำปาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชมพู อำเภอเนินมะปราง จังหวัดพิษณุโลก
พระเจ้าฆอซีแห่งอิรัก
เดอะฟลายอิงคาร์เพต
เมื่อครั้งที่พระองค์ยังทรงเป็นเจ้าชายและยังศึกษาอยู่ในโรงเรียน พระองค์ทรงเคยประทับเครื่องบินไปกับโมเย ดับบลิว. สตีเฟนส์ นักบินประจำเครื่องบินเดอะฟลายอิงคาร์เพต (The flying carpet) และริชาร์ด ฮอลลิเบอร์ตัน นักผจญภัยชาวอเมริกัน ในระหว่างการเดินทางรอบโลก เวลาไม่นานหลังจากการเดินทางข้ามมหาสมุทรแอตแลนติกโดยเครื่องบินของชาลส์ ลินด์เบิร์ก ได้มีการบันทึกประสบการณ์การขับเครื่องบินของเจ้าชายฆอซีผ่านหนังสือเดอะฟลายอิงคาร์เพตของริชาร์ด ฮอลลิเบอร์ตัน
วัดน้ำปาด
วัดน้ำปาดตั้งวัดเมื่อ พ.ศ. 2382 ปรากฏหลักฐานในแผนที่เมืองพิษณุโลก กรมแผนที่ได้จัดทำไว้เมื่อ พ.ศ. 2461 ได้ระบุวัดและตำแหน่งที่ตั้งวัดไว้ ชาวบ้านเรียกว่า วัดเฉลียงงาม เพราะบริเวณวัดมีต้นเฉลี่ยงงามอายุประมาณ 100 กว่าปี อยู่ในบริเวณที่ดินของวัด ชื่อนี้ปรากฏอยู่ในเอกสารหนังสือรับรองการทำประโยชน์ (น.ส.3 ก) เลขที่ 182 ออกวันที่ 16 มิถุนายน พ.ศ. 2520 แต่ผู้ให้ข้อมูลจึงเอาชื่อต้นไม้ดังกล่าวเป็นชื่อ "วัดเฉลียงงาม" แต่จริง ๆ แล้วเป็นวัดน้ำปาดกับวัดเฉลียงงามเป็นวัดเดียวกัน กรมศาสนาได้สำรวจและขึ้นทะเบียนที่ดินศาสนสมบัติเมื่อ พ.ศ. 2475 วัดได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2550
พระเจ้าฆอซีแห่งอิรัก
อ้างอิง
1912 1939
วัดน้ำปาด
อุโบสถมหาอุดของวัดสร้างจากอิฐ ไม่ใช้เหล็ก ไม่มีเสา มีพระประธานรูปหล่อสำริด โดยรอบทั้งด้านในและด้านนอกมีจิตรกรรมซึ่งวาดโดยช่างพื้นบ้าน เป็นเรื่องราวการทำความดีความชั่ว ความเชื่อของชาวบ้านและวิถีชาวบ้านในยุคนั้น เช่น การทำบาปจะตกนรก ภาพรถไฟกรุงเทพเชียงใหม่ เป็นต้น ภาพน่าจะวาดในสมัยรัฐนิยม สมัยรัฐบาลจอมพลป.
ประเทศเยเมนในโอลิมปิกฤดูร้อน 2012
ประเทศเยเมน เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
ปันตุน
ปันตุน (มลายูและpantun; มลายูปัตตานี: ปาตง) หรือ บันตน เป็นรูปแบบของวรรณกรรมพื้นบ้านที่พบทั่วไปในภาษามลายูทั้งภาษามาตรฐานและภาษาถิ่น เริ่มจากเป็นวรรณกรรมมุขปาฐะก่อน แล้วจึงเริ่มมีการบันทึกเป็นลายลักษณ์อักษรราวพุทธศตวรรษที่ 20 ในพงศาวดารของมาเลเซียและวรรณกรรม ฮีกายัตฮังตัวะฮ์ โครงสร้างของปันตุนประกอบด้วย 2 ส่วนคือ เปิมบายัง (pembayang) หรือเงาแห่งความหมาย กล่าวถึงสิ่งแวดล้อมธรรมชาติที่สื่อถึงความหมายเชิงวัฒนธรรม พบในส่วนครึ่งแรกของปันตุน กับ มักซุด (maksud) แปลว่าความหมาย เป็นเนื้อหาหลักที่ต้องการให้ผู้ฟังเข้าใจ พบในครึ่งหลังของปันตุน
ลักษณะของปันตุนประกอบด้วยข้อความที่เป็นอิสระ จัดวางเป็นวรรคขนานกันเป็นคู่ ๆ แต่ละวรรคประกอบด้วยคำพื้นฐาน 4 คำ ซึ่งอาจเติมหน่วยคำเพิ่ม โดยทั่วไปจึงมี 5–10 พยางค์ สัมผัสสระเป็นแบบ a-b-a-b หรือ a-a-a-a (แบบกลอนหัวเดียว)
ตัวอย่างปันตุนภาษามลายู
สหพันธ์ฟุตบอลแห่งชาติกัวเตมาลา
สหพันธ์ฟุตบอลแห่งชาติกัวเตมาลา (Federación Nacional de Fútbol de Guatemala, National Football Federation of Guatemala, หรือ Fedefut Guate หรือ FENAFUTG) เป็นหน่วยงานที่กำกับดูแลฟุตบอลในประเทศกัวเตมาลา มีสำนักงานใหญ่ตั้งอยู่ที่กัวเตมาลาซิตี ก่อตั้งขึ้นเมื่อปี พ.ศ. 2462 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศกัวเตมาลารวมถึงฟุตบอลทีมชาติกัวเตมาลา
กำปงฉนัง (เมือง)
กำปงฉนัง หรือ ก็อมป็วงชนัง (ក្រុងកំពង់ឆ្នាំង) เป็นเมืองศูนย์กลางของจังหวัดกำปงฉนัง ประเทศกัมพูชา อยู่ทางตะวันตกของโตนเลสาบ เป็นเมืองท่าที่สำคัญ เชื่อมต่อกับพนมเปญได้โดยทางหลวงแผ่นดินและทางรถไฟ มีสถานที่สำคัญคือพนมกงเร พืชเศรษฐกิจที่สำคัญคือข้าว และมีการทำอาชีพตกปลากันมากในช่วงฤดูมรสุม
ประชากร
ส่วนใหญ่ของจังหวัดเป็นพื้นที่ชนบท ประชากร 44.3% อายุต่ำกว่า 14 ปี โดย 58.9% ของประชากรได้รับการศีกษา ในจำนวนนี้ 67.4% เป็นผู้ชายและ 51.6% เป็นผู้หญิง อัตราการว่างงานคือ 3.1% ซึ่งเป็นผู้ชาย 2.9% และผู้หญิง 3.2% ผู้คนจำนวนมากที่อาศัยอยู่ในเมืองนี้มีเชื้อสายเวียดนามโดยส่วนใหญ่ประกอบอาชีพประมง เช่นเดียวกับกลุ่มชาติพันธุ์จาม แต่ประชากรส่วนใหญ่ของจังหวัดเป็นกลุ่มชาติพันธุ์เขมร
โชวเซจิน แกรนเซเซอร์
โชวเซย์จิน แกรนเซเซอร์ (超星神グランセイザー ; Chouseijin Gransazer ) เป็นภาพยนตร์แนวโทคุซัทสึ ที่เกิดจากความร่วมมือของ konami และ บริษัท โตโฮ โดยออกอากาศเมื่อวันที่ 4 ตุลาคม ค.ศ. 2003 ถึงวันที่ 25 กันยายน ค.ศ. 2004 ฉายทางสถานีโทรทัศน์ TV Tokyo มีจำนวนตอนทั้งหมด 51 ตอน
ภาษามีโซ
ภาษามีโซ เป็นภาษาที่ใช้ในรัฐมิโซรัมซึ่งตั้งอยู่ระหว่างทิวเขาจิตตะกองกับทิวเขาชีน คำว่ามีโซแปลว่า "คนบนที่สูง" ภาษามีโซรวมทุกสำเนียง มีผู้พูดในอินเดีย 529,000 คน (2540) ในบังกลาเทศ 1,041 คน (2524) ในพม่า 12,500 คน (2526) รวมทั้งหมด 542,541 คน
ประวัติ
ภาษามีโซเป็นภาษาในกลุ่มทิเบต-พม่า มีวรรณยุกต์ มีหลายสำเนียง โดยสำเนียงดุห์เลียนหรือลูเซยเป็นภาษากลางในรัฐมิโซรัม
ระบบการเขียน
ไม่มีระบบการเขียนเป็นของตนเอง มิชชันนารีชาวตะวันตกเป็นผู้คิดค้นการเขียนด้วยอักษรละติน มีอักษร 25 ตัว
ตัวอักษรในรูปปัจจุบันประดิษฐ์โดย Rev. J.H.Lorrain และ Rev. F.W.Savidge จากคณะมิชชันนารีคริสเตียนแห่งมีโซรัมกลุ่มแรก
บอร์บอรอ ป็อลวิน
บอร์บอรอ ป็อลวิน (Palvin Barbara, ; เกิด 8 ตุลาคม ค.ศ. 1993) เป็นนางแบบชาวฮังการี เธอถ่ายแบบให้กับสปอตส์อิลลัสเทรทิด ในปี ค.ศ. 2016 และในปี ค.ศ. 2019 เธอได้เซ็นสัญญาเป็นหนึ่งของนางฟ้าวิกตอเรียส์ซีเคร็ต
การจัดอันดับ
ในปี ค.ศ. 2016 ป็อลวินมีชื่อติดอันดับที่ 14 ในการจัดอันดับ มันนีเกิลส์ โดยเว็บไซต์ models.com และอันดับที่ 17 ในการจัดอันดับนางแบบที่ทำรายได้มากที่สุดในโลกโดยฟอบส์ ต่อมาเธอมีชื่อติดอันดับที่ 4 ในการจัดอันดับ Maxim Hot 100 โดยนิตยสาร แม็กซิม ทัมเบลอร์รายงานว่าป็อลวินถือเป็นนางแบบยอดนิยมอันดับสองของสื่อสังคมออนไลน์
ชีวิตส่วนตัว
ปัจจุบันป็อลวินกำลังคบหากับดีแลน สเปราซ์ นักแสดงชาวอเมริกัน ทั้งสองอาศัยอยู่ร่วมกันในบรุกลิน
เครือข่ายไฟฟ้า
ข่ายวงจรไฟฟ้า โครงข่ายไฟฟ้า (electrical network) หมายถึง การเชื่อมต่อเข้าด้วยกันของอุปกรณ์ไฟฟ้าต่างๆ เช่น ตัวต้านทาน ตัวเหนี่ยวนำ ตัวเก็บประจุ แหล่งจ่ายแรงดันไฟฟ้า แหล่งจ่ายกระแส สวิตช์ แต่ วงจรไฟฟ้า เป็นเครือข่ายที่มีเส้นทางไหลกลับ (return path) สำหรับกระแสไหลได้ครบวงจร เครือข่ายไฟฟ้าเชิงเส้น, วงจรไฟฟ้าพิเศษชนิดหนึ่งที่ประกอบด้วยแหล่งจ่าย (แรงดันหรือกระแส), อุปกรณ์เชิงเส้นเป็นกลุ่ม (ตัวต้านทาน, ตัวเหนี่ยวนำ, ตัวเก็บประจุหลายตัว) และอุปกรณ์เชิงเส้นที่กระจายกันอยู่ (สายส่ง) เหล่านี้มีคุณสมบัติที่สัญญาณต่าง ๆ สามารถทับซ้อนกันได้เป็นเส้นต่อเนื่อง เครือข่ายเหล่านี้จึงง่ายต่อการวิเคราะห์โดยใช้วิธีการของโดเมนความถี่ที่มีประสิทธิภาพ เช่นการแปลงของลาปลาซ เพื่อตรวจสอบการตอบสนองกับ DC, การตอบสนองกับ AC และการตอบสนองของสัญญาณที่เกิดระยะสั้น
วงจรตัวต้านทาน เป็นวงจรที่มีแต่ตัวต้านทานและแหล่งจ่ายกระแสและแรงดันในอุดมคติเท่านั้น การวิเคราะห์วงจรตัวต้านทานมีความซับซ้อนน้อยกว่าการวิเคราะห์วงจรที่ประกอบด้วยตัวเก็บประจุและตัวเหนี่ยวนำ ถ้าแหล่งจ่ายไฟเป็นแหล่งจ่ายกระแสตรง(DC) ที่คงที่ วงจรนั้นเรียกว่าวงจร DC
เครือข่ายที่ประกอบด้วยชิ้นส่วนอิเล็กทรอนิกส์ที่แอคทีฟ (หลอดสูญญากาศ, ทรานซิสเตอร์, วงจรรวม) เรียกว่า วงจรอิเล็กทรอนิกส์ เครือข่ายดังกล่าวโดยทั่วไปมักจะไม่เป็นเชิงเส้น และต้องมีการออกแบบและเครื่องมือในการวิเคราะห์ที่ซับซ้อนมากกว่า
โดยความเป็นพาสซีฟ
เครือข่ายแอคทีฟเป็นเครือข่ายหนึ่งที่ประกอบด้วยแหล่งจ่ายที่แอคทีพเช่น แหล่งจ่ายแรงดันหรือแหล่งจ่ายกระแส
เครือข่ายพาสซีฟเป็นเครือข่ายที่ไม่มีแหล่งจ่ายที่แอคทีฟใดๆ มีแต่อุปกรณ์พาสซีฟ
การจำแนกประเภทของแหล่งจ่าย
แหล่งจ่ายสามารถแบ่งเป็น แหล่งจ่ายอิสระและแหล่งจ่ายไม่อิสระ
แหล่งจ่ายอิสระ
แหล่งจ่ายอิสระในอุดมคติจะรักษาระดับแรงดันหรือกระแสไว้เท่าเดิม โดยไม่คำนึงถึงองค์ประกอบอื่นๆในวงจร ระดับของแรงดันหรือกระแสเป็นได้ทั้ง คงที่(DC) หรือ ซายน์ (AC)  ความแข็งแรงของแรงดันไฟฟ้าหรือกระแส จะไม่เปลี่ยนแปลงตามการเปลี่ยนแปลงของโหลดใด ๆ
แหล่งจ่ายไม่อิสระ
แหล่งจ่ายไม่อิสระจะขึ้นอยู่กับองค์ประกอบเฉพาะของวงจรสำหรับการส่งมอบกำลังไฟฟ้าหรือ แรงดันไฟฟ้า หรือกระแส ขึ้นอยู่กับชนิดของแหล่งมันเป็น
กฎของไฟฟ้า
กฎของไฟฟ้ามีเป็นจำนวนมากที่นำไปใช้กับทุกวงจรไฟฟ้า ได้แก่ :
วิธีการออกแบบ
ซอฟต์แวร์การจำลองวงจร เช่น HSPICE และภาษาเช่น VHDL-AMS และ Verilog-AMS ช่วยให้วิศวกรสามารถออกแบบวงจรโดยไม่ต้องเสียค่าใช้จ่าย เวลา และความเสี่ยงของความผิดพลาดที่เกี่ยวข้องในการสร้างต้นแบบวงจร
กฎที่ซับซ้อนมากขึ้นอื่นๆอาจจำเป็นถ้าวงจรประกอบด้วยอุปกรณ์ที่ไม่เป็นเชิงเส้นหรืออุปกรณ์ปฏิกิริยา ระบบ heterodyning ปฏิรูปด้วยตนเองที่ไม่ใช่เชิงเส้นสามารถจะประมาณได้ การประยุกต์ใช้กฎเหล่านี้ให้ผลลัพธ์ในชุดของสมการที่จะสามารถแก้ไขได้ทั้งพีชคณิตหรือตัวเลขไปพร้อมกัน
ซอฟต์แวร์การจำลองวงจร
วงจรที่ซับซ้อนมากสามารถวิเคราะห์เป็นตัวเลขด้วยซอฟต์แวร์เช่น SPICE หรือ GNUCAP หรือ แบบสัญลักษณ์โดยการใช้ซอฟต์แวร์ เช่น SapWin
Linearization รอบจุดปฏิบัติการ
เมื่อต้องเผชิญกับวงจรใหม่, สิ่งแรก ซอฟแวร์จะพยายามที่จะหาคำตอบของสภาวะที่มั่นคง นั่นคือ อันที่ทำให้โหนดทั้งหมดเป็นไปตามกฎของกระแสและแรงดันไฟฟ้าตกคร่อมของ Kirchhoff และผ่านแต่ละองค์ประกอบของวงจรที่สอดคล้องกับสมการแรงดัน/กระแสที่ควบคุมองค์ประกอบนั้น
เมื่อสามารถหาคำตอบของสภาวะที่มั่นคงได้แล้ว ก็จะสามารถหาจุดปฏิบัติการของแต่ละองค์ประกอบในวงจรพบด้วย สำหรับการวิเคราะห์สัญญาณขนาดเล็ก ทุกองค์ประกอบที่ไม่ใช่เชิงเส้น สามารถทำเป็นเชิงเส้นรอบจุดการดำเนินงานเพื่อการประมาณการของสัญญาณขนาดเล็กของแรงดันไฟฟ้าและกระแส นี่คือการประยุกต์ใช้กฎของโอห์ม เมทริกซ์วงจรเชิงเส้นที่ได้รับจะ สามารถแก้ปัญหาได้ด้วยการกำจัดแบบเกาส์
การประมาณการแบบ Piecewise-linear
ซอฟต์แวร์เช่น PLECS อินเตอร์เฟซกับ Simulink จะใช้การประมาณแบบ Piecewise-linear ของสมการที่ควบคุมองค์ประกอบของวงจร วงจรจะถูกถือว่าเป็นเครือข่ายเชิงเส้นอย่างสมบูรณ์ของไดโอดในอุดมคติ  ทุกครั้งที่ไดโอดสวิทช์จากเปิดเป็นปิดหรือในทางกลับกัน คอนฟิกของเครือข่ายเชิงเส้นจะเปลี่ยน   การเพิ่มรายละเอียดมากขึ้นในการประมาณของสมการจะไปเพิ่ม ความถูกต้องของการจำลอง แต่ก็เพิ่มเวลาการทำงานของมันด้วย
รางวัลสตาร์เอนเตอร์เทนเมนต์
รางวัลสตาร์เอนเตอร์เทนเมนต์ (Star Entertainment Awards) เป็นงานประกาศรางวัล ผลงานบันเทิงยอดเยี่ยมประจำปี โดยสมาคมนักข่าวบันเทิง เริ่มจัดงานตั้งแต่ปี พ.ศ. 2545 รางวัลนี้เป็นการมอบรางวัลให้กับผลงานบันเทิงยอดเยี่ยมทั้งภาพยนตร์, ละคร, รายการโทรทัศน์ และเพลง โดยในปี 2550 มีการมอบรางวัล 10 สาขารางวัล (ลดลงจากปี 2549 4 รางวัล)  ซึ่งโดยมากมักจัดงานในช่วงเดือนมีนาคม-เมษายน ของทุกปี
ฝ่านาทีพิฆาต โจรสลัดระทึกโลก
ฝ่านาทีพิฆาต โจรสลัดระทึกโลก (Captain Phillips) เป็นภาพยนตร์ชีวประวัติการอยู่รอดประเภททริลเลอร์สัญชาติอเมริกัน ค.ศ. 2013 กำกับโดยพอล กรีนแกรซ นำแสดงโดยทอม แฮงส์ และบาร์กฮัด อับดี ภาพยนตร์เรื่องนี้ได้รับแรงบันดาลใจจากเรื่องจริงของการจี้เรือเมอส์กแอละแบมา ซึ่งเป็นเหตุการณ์เกิดขึ้นระหว่างที่กัปตัน ริชาร์ด ฟิลลิปส์ ผู้เป็นนักเดินเรือ ได้ถูกจับเป็นตัวประกันโดยโจรสลัดในมหาสมุทรอินเดีย ซึ่งนำโดยอับดูวาลี มูเซ
บทภาพยนตร์เขียนโดยบิลลี เรย์ ซึ่งอิงจากหนังสืออะกัปตันดิวตี: โซมาลีไพเรทส์, เนวีซีล, แอนด์เดนเจอรัสเดส์แอทซี โดยริชาร์ด ฟิลลิปส์ ร่วมกับสเตฟาน ทาลตี ส่วนสก็อต รูดิน, ดานา บรูเน็ตติ และไมเคิล เดอ ลูกา ทำหน้าที่เป็นผู้ผลิตในโครงการนี้ ภาพยนตร์เรื่องนี้ออกฉายรอบปฐมทัศน์ในเทศกาลภาพยนตร์นิวยอร์ก ค.ศ. 2013 และได้รับการเปิดตัวในโรงภาพยนตร์เมื่อวันที่ 11 ตุลาคม ค.ศ. 2013 ภาพยนตร์เรื่องนี้กลายเป็นภาพยนตร์ที่ทำรายได้ทะลุบ็อกซ์ออฟฟิศ โดยมีรายได้รวมกว่า 218 ล้านเหรียญจากงบประมาณ 55 ล้านเหรียญ ส่วนใน ค.ศ. 2014 ฝ่านาทีพิฆาต โจรสลัดระทึกโลก ได้รับการเสนอชื่อเข้าชิง 6 รางวัลจากรางวัลออสการ์ รวมถึงภาพยนตร์ยอดเยี่ยม, บทภาพยนตร์ดัดแปลงยอดเยี่ยม และนักแสดงสมทบชายยอดเยี่ยมจากอับดี
บ็อกซ์ออฟฟิศ
ฝ่านาทีพิฆาต โจรสลัดระทึกโลก มีรายได้ 107.1 ล้านเหรียญในอเมริกาเหนือ และ 111.7 ล้านเหรียญในประเทศอื่น ๆ รวมทั้งสิ้น 218.8 ล้านเหรียญทั่วโลก จากงบประมาณ 55 ล้านเหรียญ ซึ่งทำกำไรสุทธิ 39 ล้านเหรียญ เมื่อรวมค่าใช้จ่ายและรายได้ทั้งหมดเข้าด้วยกันสำหรับภาพยนตร์
ภาพยนตร์เรื่องนี้มีรายได้ 25.7 ล้านเหรียญในช่วงสุดสัปดาห์แรก โดยคว้าอันดับที่สองในบ็อกซ์ออฟฟิศต่อจากกราวิตี้ มฤตยูแรงโน้มถ่วง (43.2 ล้านเหรียญ)
การตอบรับที่สำคัญ
ฝ่านาทีพิฆาต โจรสลัดระทึกโลก ได้รับการจัดฉายรอบปฐมทัศน์ ณ วันที่ 20 กันยายน ค.ศ. 2013 ในงานเปิดเทศกาลภาพยนตร์นิวยอร์ก ภาพยนตร์เรื่องนี้ได้รับการยกย่องด้านการกำกับ, บทภาพยนตร์, การสร้าง, การถ่ายทำภาพยนตร์ รวมถึงการแสดงของทอม แฮงส์ และบาร์กฮัด อับดี สำหรับเว็บไซต์รอตเทนโทเมโทส์ ให้คะแนนภาพยนตร์เรื่องนี้ที่ระดับ 93 เปอร์เซนต์ จาก 248 รีวิว ซึ่งมีค่าเฉลี่ยที่ 8.3 เต็ม 10 ฉันทามติที่สำคัญของเว็บไซต์ คือ "แยบยล, ดำเนินการอย่างมีประสิทธิภาพ และรุนแรงอย่างไม่น่าเชื่อ ฝ่านาทีพิฆาต โจรสลัดระทึกโลก เสนอภาพยนตร์ชีวประวัติฉบับฮอลลีวูดได้อย่างถูกต้อง -- และทอม แฮงส์ แสดงผลงานได้อย่างยอดเยี่ยมอีกชิ้นหนึ่ง" ส่วนเว็บไซต์เมทาคริติก ให้คะแนนภาพยนตร์เรื่องนี้ที่ 83 เต็ม 100 จาก 48 คำวิจารณ์ โดยบ่งบอกถึง "การโห่ร้องในระดับสากล"
เหตุเครื่องบินชนกันกลางอากาศที่จรรขีทาทรี พ.ศ. 2539
เที่ยวบิน
เหตุการณ์นี้เป็นการชนกันระหว่างเครื่องบินโบอิง 747 ของสายการบินซาอุดีอาระเบียนแอร์ไลน์และเครื่องบินอิลยูชิน อิล-76 ของสายการบินคาซัคสถานแอร์ไลน์
ซาอุดีอาระเบียนแอร์ไลน์ เที่ยวบินที่ 763
ซาอุดีอาระเบียนแอร์ไลน์ เที่ยวบินที่ 763 เป็นเที่ยวบินเดินทางจากท่าอากาศยานนานาชาติอินทิรา คานธี กรุงนิวเดลี ประเทศอินเดีย โดยมีกำหนดลงจอดที่ท่าอากาศยานนานาชาติอัซเซาะฮ์รอน เมืองอัซเซาะฮ์รอน ทางตะวันออกของประเทศซาอุดีอาระเบียก่อนจะเดินทางต่อไปยังท่าอากาศยานนานาชาติสมเด็จพระราชาธิบดีอับดุลอะซีซ เมืองญิดดะฮ์ ทางตะวันตกของซาอุดีอาระเบีย โดยใช้เครื่องบินโบอิง 747-168บี หมายเลขทะเบียน HZ-AIH ขณะที่เกิดเหตุเครื่องบินลำนี้มีอายุ 14 ปี 10 เดือน มีผู้โดยสารบนเครื่องบินลำนี้ 289 คน และลูกเรือ 23 คน ผู้โดยสารส่วนใหญ่เป็นชาวอินเดียซึ่งเดินทางไปทำงานหรือไปแสวงบุญที่ซาอุดีอาระเบีย และมีชาวต่างชาตินอกเหนือจากอินเดียและซาอุดีอาระเบียอยู่ด้วย 17 คน
คาซัคสถานแอร์ไลน์ เที่ยวบินที่ 1907
คาซัคสถานแอร์ไลน์ เที่ยวบินที่ 1907 เป็นเที่ยวบินเดินทางจากท่าอากาศยานนานาชาติเชิมเกนต์ เมืองเชิมเกนต์ ทางตอนใต้ของประเทศคาซัคสถานมายังท่าอากาศยานนานาชาติอินทิรา คานธี กรุงนิวเดลี โดยใช้เครื่องบินอิลยูชิน อิล-76ทีดี หมายเลขทะเบียน UN-76435 โดยขณะเกิดเหตุเครื่องบินลำนี้มีอายุ 4 ปี ในรายงานข่าวแต่แรกนั้นระบุว่ามีคนบนเครื่องบินทั้งหมด 39 คน อย่างไรก็ตาม เจ้าหน้าที่ของสายการบินคาซัคสถานแอร์ไลน์ได้แจ้งว่ามีคนบนเครื่องบินเพียง 37 คนเท่านั้น โดยเป็นลูกเรือ 10 คน และผู้โดยสาร 27 คน ซึ่งเที่ยวบินนี้เป็นเที่ยวบินเหมาลำโดยมีบริษัทเสื้อผ้าแห่งหนึ่งในประเทศคีร์กีซสถานเป็นผู้เช่า ผู้โดยสาร 13 คนบนเครื่องบินลำนี้ถือสัญชาติคีร์กีซ
อุบัติเหตุ
คาซัคสถานแอร์ไลน์เที่ยวบินที่ 1907 ใกล้ถึงท่าอากาศยานนานาชาติอินทิรา คานธี จึงแจ้งต่อเจ้าหน้าที่ควบคุมจราจรทางอากาศของเดลี เจ้าหน้าที่สั่งให้เที่ยวบินที่ 1907 ลดระดับลงมาที่ 15,000 ฟุต ในขณะนั้น ซาอุดีอาระเบียนแอร์ไลน์เที่ยวบินที่ 763 ได้ขึ้นบินจากท่าอากาศยานและมุ่งหน้าไปในเส้นทางบินเดียวกันซึ่งสวนทางกับเที่ยวบินที่ 1907 เจ้าหน้าที่จึงสั่งให้เที่ยวบินที่ 763 ไต่ระดับขึ้นไปที่เพดานบิน 14,000 ฟุต เที่ยวบินที่ 1907 เมื่อลดระดับถึง 15,000 ฟุตแล้วก็รายงานต่อเจ้าหน้าที่ควบคุมจราจร เจ้าหน้าที่ได้แจ้งเตือนเที่ยวบินที่ 1907 ว่าเที่ยวบินที่ 763 กำลังมุ่งหน้าสวนทางกัน อย่างไรก็ตาม อันที่จริงแล้วเที่ยวบินที่ 1907 ไม่ได้รักษาระดับความสูงอยู่ที่ 15,000 ฟุต หากแต่กำลังลดระดับลงมาโดยในขณะนั้นอยู่ที่ระดับความสูง 14,500 ฟุตและกำลังลดระดับต่อไปอีก เที่ยวบินที่ 1907 ลดระดับลงไปอีกประมาณ 310 ฟุตก่อนจะชนเข้ากับเที่ยวบินที่ 763 เจ้าหน้าที่ควบคุมการจราจรทางอากาศไม่ทราบว่าเครื่องบินทั้งสองลำชนกันจนกระทั่งพยายามสื่อสารกับเครื่องบินทั้งสองลำแต่ไม่มีสัญญาณตอบกลับมาและจุดสัญญาณบนจอซึ่งเป็นของเครื่องบินทั้งสองลำนั้นหายไป นักบินของกองทัพอากาศสหรัฐซึ่งขับเครื่องบินลำเลียงซี-141 และกำลังจะลงจอดที่นิวเดลีได้แจ้งว่ามองเห็นแสงสว่างสีส้มภายในก้อนเมฆ ก่อนที่แสงสว่างนั้นจะแยกออกเป็นลูกไฟสองลูกและแผ่ขยายออกเป็นวงกว้างเมื่อเครื่องบินทั้งสองลำตกถึงพื้น ชาวบ้านที่อยู่ในเมืองจรรขีทาทรีซึ่งอยู่ห่างออกไปทางตะวันตกเฉียงเหนือจากนิวเดลีประมาณ 80 กิโลเมตรมองเห็นแสงไฟสว่างวาบบนท้องฟ้าซึ่งตัดกับความมืดในช่วงใกล้ค่ำ และได้ยินเสียงที่ดังยิ่งกว่าฟ้าผ่า เที่ยวบินที่ 763 ตกลงไปในไร่ว่างเปล่าและก่อให้เกิดหลุมขนาดยาว 55 เมตร (60 หลา) ลึก 4.5 เมตร (15 ฟุต) ส่วนเที่ยวบินที่ 1907 ตกลงห่างจากเที่ยวบินที่ 763 ประมาณ 10 กิโลเมตร ในช่วงหลังจากพบเครื่องบินที่ตกไม่นานมีชาวบ้านพบผู้โดยสาร 3 คนจากเที่ยวบินที่ 763 ที่ได้รับบาดเจ็บสาหัส อย่างไรก็ตาม ผู้รอดชีวิตดังกล่าวทนพิษบาดแผลไม่ไหวและเสียชีวิตในเวลาต่อมา ไม่มีผู้เสียชีวิตหรือได้รับบาดเจ็บนอกเหนือจากผู้โดยสารและลูกเรือบนเครื่องบินทั้งสองลำ ผู้เห็นเหตุการณ์เชื่อว่านักบินพยายามหักเลี้ยวเครื่องบินไม่ให้ตกลงไปในเขตชุมชนและป้องกันไม่ให้มีผู้เสียชีวิตนอกเหนือจากบนเครื่องบิน
สาเหตุ
กล่องบันทึกข้อมูลการบินจากเที่ยวบินที่ 763 ถูกส่งไปยังสำนักงานสืบสวนอุบัติเหตุทางอากาศ (Air Accident Investigation Branch) ที่ฟาร์นบะระ สหราชอาณาจักรและกล่องบันทึกข้อมูลจากเที่ยวบินที่ 1907 ถูกส่งไปที่กรุงมอสโก ประเทศรัสเซียเพื่อถอดรหัสและอ่านข้อมูลจากบันทึก โดยจากการสืบสวนพบว่าสาเหตุหลักของอุบัติเหตุครั้งนี้เกิดจากความผิดพลาดของนักบินของเที่ยวบินที่ 1907 ที่ลดระดับความสูงจาก 15,000 ฟุตทั้ง ๆ ที่เจ้าหน้าที่ควบคุมจราจรทางอากาศสั่งให้เที่ยวบินที่ 1907 รักษาระดับไว้ที่ 15,000 ฟุต อย่างไรก็ตาม คาซัคสถานแอร์ไลน์อ้างว่านักบินจำเป็นต้องลดระดับความสูงลงมาเนื่องจากสภาพอากาศปั่นป่วนที่ระดับความสูงดังกล่าว แต่ทั้งซาอุดีอาระเบียนแอร์ไลน์และคณะเจ้าหน้าที่ควบคุมจราจรทางอากาศของอินเดียคัดค้านโดยอ้างข้อมูลรายงานสภาพอากาศว่าไม่มีสภาพอากาศปั่นป่วนแต่อย่างใด นอกจากนี้ซาอุดีอาระเบียนแอร์ไลน์ยังกล่าวโทษเจ้าหน้าที่ควบคุมจราจรที่ไม่ได้แจ้งนักบินของเที่ยวบินที่ 763 ว่ามีเที่ยวบินที่ 1907 อยู่ในทิศทางสวนกับเที่ยวบินที่ 763
ทั้งเจ้าหน้าที่ควบคุมจราจรทางอากาศและซาอุดีอาระเบียนแอร์ไลน์ได้ตั้งข้อสังเกตอีกว่าสาเหตุอีกประการหนึ่งอาจจะมาจากธรรมเนียมปฏิบัติของนักบินจากประเทศอดีตสมาชิกสหภาพโซเวียตที่แตกต่างจากนักบินอื่น ๆ โดยนักบินส่วนใหญ่ไม่สามารถใช้ภาษาอังกฤษได้คล่อง ทำให้ไม่สามารถสื่อสารกับเจ้าหน้าที่ควบคุมจราจรได้อย่างมีประสิทธิภาพ และมาตรวัดของเครื่องบินที่ผลิตในสหภาพโซเวียตใช้ระบบเมตริก (กิโลเมตร) แทนที่จะเป็นระบบอิมพีเรียล (ฟุต) อย่างที่เครื่องบินส่วนใหญ่ในโลกใช้กัน ทำให้นักบินต้องเสียเวลาแปลงหน่วย แม้ว่าทางฝ่ายคาซัคสถานจะคัดค้านก็ตาม
การจัดการเส้นทางบินภายในประเทศอินเดียก็เป็นอีกสาเหตุหนึ่ง โดยน่านฟ้าโดยรอบท่าอากาศยานนานาชาติอินทิรา คานธีในขณะนั้นโดยส่วนใหญ่จะให้เครื่องบินของกองทัพอากาศอินเดียใช้ขึ้นและลง ในขณะที่เที่ยวบินพาณิชย์ถูกจำกัดให้อยู่ในบริเวณส่วนน้อย  และระบบเรดาร์ของท่าอากาศยานยังคงเป็นระบบดั้งเดิมที่ระบุเพียงตำแหน่งของเครื่องบินเท่านั้น และไม่ระบุข้อมูลที่สำคัญอื่น ๆ เช่นระดับความสูง หรือชื่อเรียกของเครื่องบิน ทำให้เจ้าหน้าที่ควบคุมจราจรต้องอาศัยข้อมูลจากนักบินที่รายงานตำแหน่งและระดับความสูง   และเครื่องบินทั้งสองลำก็ไม่มีระบบ ACAS (Airborne Collision Avoidance System) ที่แจ้งเตือนว่ามีเครื่องบินอีกลำหนึ่งอยู่ในระยะใกล้พอที่จะก่อให้เกิดอุบัติเหตุได้
ในสื่อ
เหตุการณ์นี้ถูกนำไปสร้างเป็นสารคดีชื่อ Head On! โดยบริษัทมิดเทค ซึ่งเป็นบริษัทผลิตสื่อจากรัฐหรยาณา ประเทศอินเดีย และออกฉายทางช่องเนชั่นแนลจีโอกราฟิก และถูกนำไปสร้างเป็นสารคดีชุด Mayday หรือ Air Crash Investigation โดยบริษัทซีเนฟลิกซ์โปรดักชันส์จากประเทศแคนาดา ซึ่งออกฉายทางช่องเดียวกัน
พัฑฒิดา วงศ์โฆษวรรณ
พัฑฒิดา จิราธิวัฒน์ (สกุลเดิม: วงศ์โฆษวรรณ; เกิด 8 มีนาคม พ.ศ. 2534) ชื่อเล่น มิน เป็นนักร้องและนักแสดงชาวไทยเชื้อสายจีน
ชีวิตส่วนตัว
พัฑฒิดา จิราธิวัฒน์ เกิดเมื่อวันศุกร์ที่ 8 มีนาคม พ.ศ. 2534 เข้าเรียนระดับอนุบาลที่โรงเรียนวรรณสว่างจิต จากนั้นจึงจบการศึกษาระดับประถมศึกษาและมัธยมศึกษา จากโรงเรียนสารสาสน์วิเทศศึกษา (แผนการเรียนอังกฤษ – คณิตศาสตร์) สำเร็จการศึกษาจาก มหาวิทยาลัยธรรมศาสตร์ โครงการพิเศษของคณะศิลปศาสตร์ สาขาอังกฤษ – อเมริกันศึกษา (British and American Studies) (หลักสูตรนานาชาติ) ปัจจุบัน (พ.ศ. 2558) เป็นพนักงานต้อนรับบนเครื่องบิน แอร์โฮสเตรส ของสายการบิน Qatar Airways
งานบันเทิง
พัฑฒิดา จิราธิวัฒน์ เข้าวงการสายดนตรีจากวงดนตรีชื่อว่า ซิสก้า (อังกฤษ: Siska)	(พ.ศ. 2550) คู่กับชลธร ปรัชญารุ่งโรจน์ (แจม) เป็นศิลปินคู่ดูโอสังกัดค่ายกามิกาเซ่ ในเครือของบริษัทอาร์เอส โดยคำว่า ซิสก้า มาจากการรวมกันระหว่างคำว่า "ซิสเตอร์" (น้องสาว หรือ พี่สาว) กับ "ค่ะ" (หางเสียงของผู้หญิง) จึงได้แปลได้ว่า "เป็นน้องสาวค่ะ" ซึ่งมีผลงาน อัลบั้มชื่อว่า ลิปซ์โปรเจกต์ (อังกฤษ: Lips Project) ซึ่งวงซิสก้า มีผลงานในอัลบั้มอยู่ 4 เพลง ได้แก่ อย่ามากมาย, มีอีกคนไหม, ต่อจากคำว่ารัก, My Space และใน พ.ศ. 2551 ค่ายกามิกาเซ่ ได้ออกอัลบั้มที่ชื่อว่า Friendship Never Ends ซึ่ง พัฑฒิดา จิราธิวัฒน์ ได้ร่วมขับร้องกับศิลปินในค่ายกามิกาเซ่ จำนวน 2 เพลงได้แก่ เพลงรัก, เพื่อนกัน...ฉันรักเธอ
ต่อมาใน พ.ศ. 2552 พัฑฒิดา จิราธิวัฒน์ ได้ร่วมวงกับ 6 หญิงสาว ในชื่อวงและอัลบั้ม เซเวนเดส์ (อังกฤษ: Seven days) เป็นโปรเจกต์พิเศษจากค่ายกามิกาเซ่ ประกอบด้วย พัฑฒิดา จิราธิวัฒน์, พรปวีณ์ นีระสิงห์, เขริกา โชติวิจิตร, พิมประภา ตั้งประภาพร, ชรัฐฐา อิมราพร, ปัญญริสา เธียรประสิทธิ์, และจามิล่า พันธ์พินิจ มารวมตัวกัน เปิดตัวซิงเกิลแรก เพลง ภาวะโลก Luv, ไม่มีวันไหนไม่ใช่ของเธอ ซึ่งทั้งสองเพลงร้องโดยศิลปินทั้ง 7 คน และเพลง คนใหม่ของฉัน ขับร้องโดย มิน พัฑฒิดา จิราธิวัฒน์ ซึ่งทำให้ พัฑฒิดา จิราธิวัฒน์ ได้มีผลงานด้านโฆษณา ร่วมกับวงเซเวนเดส์ 2 ชิ้นได้แก่ โฆษณาขนมปาร์ตี้, โฆษณาโทรศัพท์มือถือ GNET G101
ต่อมาใน พ.ศ. 2553 พัฑฒิดา จิราธิวัฒน์ ร่วมกลุ่มกับศิลปินจากค่ายกามิกาเซ่ 2 คน ได้แก่ พิมประภา ตั้งประภาพร (พิม), เขริกา โชติวิจิตร (จินนี่) เป็นเกิร์ลกรุ๊ปวงใหม่ในนาม สวีต ดี (อังกฤษ: SWEE:D) ในเดือนมิถุนายน ปี 2553 เปิดตัวครั้งแรกใน "KamiKaze Wave Concert" ในวันเสาร์ที่ 26 มิถุนายน พ.ศ. 2553 ณ อินดอร์สเตเดี้ยม หัวหมาก ในซิงเกิลเพลงแรก "ห้าม (Stop it)" และได้ปล่อยผลงานเพลงออกมาอย่างต่อเนื่อง ได้แก่ ฉากเรียกน้ำตา (Sad Scene), พลิกล็อกที่หัวใจ (Unexpected) เป็นต้น และในปี พ.ศ. 2554 อัลบั้ม I Love Kamikaze #3 มีผลงานสุดท้ายของวงสวีต ดี รวมอยู่ในอัลบั้มด้วย นอกจากงานด้านดนตรีแล้ว พัฑฒิดา จิราธิวัฒน์ มีผลงานละคร 2 เรื่องได้แก่ ละครเรื่อง บัวปริ่มน้ำ (พ.ศ. 2549) และละครเรื่อง ล่องเรือหารัก (พ.ศ. 2551) รวมถึงผลงานการแสดงในมิวสิกวิดีโอของเพื่อนร่วมค่ายกามิกาเซ่ อาทิเช่น มิวสิกวิดีโอ เด็กวุ่นวาย ของศิลปิน โฟร์-มด, มิวสิกวิดีโอ เพลง MSN ของศิลปิน เฟย์ ฟาง แก้ว, มิวสิกวิดีโอ เพลง เลอะเลือน ของศิลปิน แบล็คแจ็ค (อดีตสมาชิกของไนซ์ ทู มีท ยู) เป็นต้น
ปัจจุบัน พัฑฒิดา จิราธิวัฒน์ ได้ออกจากการเป็น ศิลปินของค่ายกามิกาเซ่ ในเครือของบริษัทอาร์เอส เพื่อทำการศึกษาต่อ
เพลง
ลิปซ์โปรเจกต์เป็นการรวมตัวของ 7 สาวจากค่ายกามิกาเซ่ และในอัลบั้มนี้ สองสาวคู่ดูโอวง ซิสก้า (Siska) สังกัดค่ายกามิกาเซ่ ซึ่งประกอบด้วย พัฑฒิดา วงศ์โฆษวรรณ และชลธร ปรัชญารุ่งโรจน์ ได้มีผลงานเพลงรวมอยู่ด้วย จำนวน 4 เพลง อันได้แก่<BR> อัลบั้มพิเศษ "Kamikaze Friendship Never Ends" (กามิกาเซ่ เฟรนด์ชิป เนเวอร์ เอนดส์) ซึ่ง พัฑฒิดา วงศ์โฆษวรรณ ได้เข้าร่วมร้องเพลงรวมกับศิลปินในค่ายกามิกาเซ่ จำนวน 2 เพลง อันได้แก่<BR> เป็นโปรเจกต์พิเศษจากค่ายกามิกาเซ่ เป็นการนำนักร้องหญิง 7 คนในค่าย ประกอบด้วย พรปวีณ์ นีระสิงห์, เขริกา โชติวิจิตร, พิมประภา ตั้งประภาพร, ชรัฐฐา อิมราพร, ปัญญริสา เธียรประสิทธิ์, จามิล่า พันธ์พินิจ, และ พัฑฒิดา วงศ์โฆษวรรณ ซึ่งได้ร่วมร้องเพลงทั้ง 4 เพลง อันได้แก่ ศิลปินประกอบด้วยสมาชิก 3 คน คือ พัฑฒิดา วงศ์โฆษวรรณ (มิน), พิมประภา ตั้งประภาพร (พิม), เขริกา โชติวิจิตร (จินนี่) ซึ่งมีซิงเกิลทั้งหมด 3 เพลง อันได้แก่ <BR> เป็นโปรเจกต์พิเศษจากค่ายกามิกาเซ่ ซึ่ง สวีตดีได้เข้าร่วมในอัลบั้มนี้จำนวน 1 เพลง อันได้แก่ <BR>
อ้างอิง
<BR>
เส้นเมริเดียนที่ 39
เส้นเมริเดียนที่ 39 อาจหมายถึง:
ออฟมอนสเตอส์แอนด์เมน
ออฟมอนสเตอส์แอนด์เมน (Of Monsters and Men) เป็นวงดนตรีไอซ์แลนด์ แนวอินดีโฟล์ก/ป็อป ก่อตั้งวงปี ค.ศ. 2010 ในปี ค.ศ. 2011 ออฟมอนสเตอส์แอนด์เมนออกอีพีชุด Into the Woods และออกอัลบั้มเปิดตัวชุดแรกปี 2011 ชุด My Head Is an Animal ขึ้นอันดับ 1 ในประเทศออสเตรเลีย ไอซ์แลนด์ ไอร์แลนด์ และยูเอสร็อกแอนด์ออลเทอร์นาทิฟชาตส์ ยังขึ้นสูงสุดอันดับ 6 บนชาร์ต บิลบอร์ด 200 ขึ้นสูงสุดอันดับ 3 ในสหราชอาณาจักร และติดท็อป 20 ในชาร์ตของยุโรปแทบทุกชาติและในแคนาดา ซิงเกิลนำ "Little Talks" ประสบความสำเร็จระดับนานาชาติ สามารถติดในท็อป 10 ในหลายชาร์ตในยุโรป รวมถึงอันดับ 1 ในไอร์แลนด์และไอซ์แลนด์ และติดอันดับ 1 ยูเอสออลเทอร์นาทิฟซองส์
ดรากอนฮาร์ท: กำเนิดใหม่ศึกอภินิหารมังกรไฟ
ดรากอนฮาร์ท: กำเนิดใหม่ศึกอภินิหารมังกรไฟ (อังกฤษ: Dragonheart: A New Beginning) เป็นภาพยนตร์ประเภท แฟนตาซี/ผจญภัย กำกับโดย ดั๊ก เลฟเลอร์ ออกฉายในปี พ.ศ. 2543. มันเป็นผลสืบเนื่องไป พ.ศ. 2539 ภาพยนตร์: ดรากอน ฮาร์ท.
พระสายน์
พระสายน์ (ພຣະສາຽນ໌) หรือ พระใส (ພຣະໃສ) (คนละองค์กับพระใส) เป็นพระพุทธรูปปางมารวิชัย ขนาดหน้าตักกว้าง 1 ศอก 1 นิ้ว ศิลปะล้านช้าง หล่อด้วยทองเหลือง
เดิม พระสายน์ ประดิษฐานอยู่ในถ้ำที่เมืองมหาไชยกองแก้ว (ມຫາໄຊຽກອງແກ້ວ) ซึ่งเชื่อว่าได้นำไปหลบซ่อนข้าศึกไว้ ชาวเมืองมหาไชยกองแก้วเชื่อว่าเป็นพระศักดิ์สิทธิ์ ถ้าฝนไม่ตกก็เชิญออกจากถ้ำมาตั้งกลางแจ้ง บูชาขอฝนได้ พระบาทสมเด็จพระจอมเกล้าเจ้าอยู่หัว รัชกาลที่ 4 โปรดเกล้า ให้เจ้าเหม็น โอรสเจ้าอนุวงศ์ อัญเชิญมาพร้อมกับพระแสน (มหาไชย) แต่แรกนำไปประดิษฐานไว้ที่วัดเขมาภิรตารามราชวรวิหาร ต่อมา พ.ศ.2401 โปรดให้นำมาประดิษฐานในพระอุโบสถ วัดปทุมวนารามราชวรวิหาร
พระวิศวปาณีโพธิสัตว์
พระวิศวปาณีโพธิสัตว์ แปลว่าพระโพธิสัตว์ผู้ถือวัชระแฝด ภาพลักษณ์ของท่านคลุมเครือและหายาก ทราบแต่ว่าเป็นพระโพธิสัตว์ตัวแทนของพระอโมฆสิทธิพุทธะ แต่ไม่มีผู้นับถือมาก ส่วนใหญ่รูปของท่านอยู่ในท่านั่ง มือซ้ายวางบนตัก มือขวาถือวัชระแฝด ชาวพุทธมหายานกลุ่มหนึ่งเชื่อว่าพระโพธิสัตว์พระองค์นี้จะมีบทบาทในอนาคตคือในสมัยพระศรีอาริยเมตไตรยพุทธเจ้า
หลอดสุญญากาศ
หลอดสุญญากาศ (vacuum tube) หรือ หลอดอิเล็กตรอน (electron tube : ในอเมริกา) หรือ วาล์วเทอร์มิออนิค (thermionic valve : ในอังกฤษ) ในทางอิเล็กทรอนิกส์ หมายถึงอุปกรณ์ที่ควบคุมกระแสไฟฟ้าผ่านขั้วอิเล็กโทรดภายในบริเวณที่มีอากาศหรือก๊าซเบาบาง ปรากฏการณ์ ทางฟิสิกส์ที่ใช้อธิบายการนำไฟฟ้าก็คือ ปรากฏการณ์เทอร์มิออนิค อิมิตชัน (thermionic emission) ซึ่งอธิบายว่าเมื่อโลหะถูกทำให้ร้อนจนถึงระดับหนึ่งด้วยการป้อนกระแสไฟฟ้าจะทำให้อิเล็กตรอนหลุดออกมาที่ผิวของโลหะ เมื่อทำการป้อนศักย์ไฟฟ้าเพื่อดึงดูดอิเล็กตรอนที่หลุดออกมาอยู่ที่ผิวด้วยขั้วโลหะอีกขั้วหนึ่งที่อยู่ข้างๆ จะทำให้เกิดการไหลของกระแสได้ เราเรียกหลอดสุญญากาศที่มีขั้วโลหะเพียงสองขั้วนี้ว่า หลอดไดโอด (Diode) โดยขั้วที่ให้อิเล็กตรอนเรียกว่า คาโธด (Cathode) และขั้วที่รับอิเล็กตรอนเรียกว่า อาโนด (Anode) โดยปกติจะมีรูปร่างเป็นแผ่นโลหะธรรมดา บางทีจะเรียกว่า เพลท (Plate) การไหลของกระแสไฟฟ้าของหลอดไดโอดเป็นแบบไม่เป็นเชิงเส้น (Non-linear current) กล่าวคือ เมื่อป้อนศักย์ไฟฟ้าบวกให้กับขั้วอาโนดและศักย์ไฟฟ้าลบให้กับขั้วคาโธดจะทำให้เกิดกระแสไฟฟ้าไหลดังที่ได้อธิบายผ่านมา แต่เมื่อป้อนศักย์ไฟฟ้ากลับทางคือ ป้อนศักย์ไฟฟ้าบวกให้กับคาโธดและป้อนศักย์ไฟฟ้าลบให้กับอาโนดจะทำให้กระแสไฟฟ้าไม่สามารถไหลได้ ซึ่งเป็นผลมาจากอิเล็กตรอนถูกผลักด้วยผลของสนามไฟฟ้านั้นเอง ซึ่งคุณสมบัติข้อนีจึงทำให้สามารถนำหลอดไดโอดไปใช้เป็นอุปกรณ์เรียงกระแส (rectifier) ได้
ต่อมาได้มีการพัฒนาหลอดไดโอดโดยใส่ขั้วโลหะตาข่ายระหว่างขั้วอาโนดและขั้วคาโธด เรียกว่า กริด (Grid) ซึ่งจะมีรูปร่างเป็นตาข่าย เป็นลวดเส้นเล็กๆ พันอยู่รอบๆหลอดสุญญากาศ บางชนิดอาจจะไม่มีขั้วชนิดนี้ หรือจะมีเพียงขั้วเดียว หรืออาจจะมี 2-3 ขั้วขึ้นไป จะทำหน้าที่เป็นส่วนควบคุมปริมาณกระแสให้ไหลมากน้อยได้ตามศักย์ไฟฟ้าที่ป้อนให้กับขั้วกริด อุปกรณ์ที่มีขั้วโลหะ 3 ขั้วนี้เรียกว่า หลอดไตรโอด (Triode) ทำสามารถใช้ทำเป็นเครื่องส่งวิทยุได้
หมู่เกาะเวอร์จินของสหรัฐอเมริกาในโอลิมปิกฤดูร้อน 2012
หมู่เกาะเวอร์จินของสหรัฐอเมริกา เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
การวิเคราะห์อาหาร
การวิเคราะห์อาหาร คือ การวิเคราะห์หรือทดสอบ องค์ประกอบของอาหารเพื่อดูคุณค่าทางโภชนาการ เช่น ปริมาณโปรตีน ไขมัน คาร์โบไฮเดรต (แป้งและน้ำตาล) พลังงาน เกลือแร่ แร่ธาตุ วิตามิน รวมทั้ง การปนเปื้อนจากสารเคมี เช่น ยาฆ่าแมลง สารปฏิชีวนะ และจากจุลินทรีย์ที่ก่อให้เกิดโรค
สหพันธ์ฟุตบอลอิสระแห่งชาติฮอนดูรัส
สหพันธ์ฟุตบอลอิสระแห่งชาติฮอนดูรัส (Federación Nacional Autónoma de Fútbol de Honduras, FENAFUTH) เป็นหน่วยงานที่กำกับดูแลฟุตบอลในประเทศฮอนดูรัส มีสำนักงานใหญ่ตั้งอยู่ที่เตกูซิกัลปา ก่อตั้งขึ้นเมื่อปี พ.ศ. 2478 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศฮอนดูรัสรวมถึงฟุตบอลทีมชาติฮอนดูรัส
เลดีเบิร์ด จอห์นสัน
คลอเดีย อัลตา "เลดี เบิร์ด" เทย์เลอร์ จอห์นสัน (22 ธันวาคม ค.ศ. 1912 - 11 กรกฎาคม ค.ศ. 2007) เป็นสุภาพสตรีหมายเลขหนึ่งแห่งสหรัฐอเมริกาและเป็นภรรยาของประธานาธิบดีลินดอน บี. จอห์นสัน
มิสเตอร์แสบร้ายเกินพิกัด 2
มิสเตอร์แสบร้ายเกินพิกัด 2 (Despicable Me 2) เป็นภาพยนตร์คอมพิวเตอร์แอนิเมชัน 3 มิติ แนวครอบครัวแอกชั่นตลกอเมริกันในปี 2013 ซึ่งเป็นภาคต่อจากมิสเตอร์แสบร้ายเกินพิกัด ในปี 2010 ผลิตโดย อิลลูมิเนชั่น เอ็นเตอร์เทนเมนต์ และจัดจำหน่ายโดย ยูนิเวอร์แซลสตูดิโอส์ กำกับโดย เพอร์เร คอฟฟิน และคริส รีเนาด์ และเขียนโดย ชินโก พอล และเคน ดอรีโอ ออกฉายครั้งแรกรอบปฐมทัศน์ที่ออสเตรเลียเมื่อวันที่ 5 มิถุนายน ค.ศ. 2013 ต่อมาฉายที่อเมริกาในวันที่ 3 กรกฎาคม ค.ศ. 2013
วัดบ้านมุง
วัดบ้านมุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านมุง อำเภอเนินมะปราง จังหวัดพิษณุโลก
วัดบ้านมุงตั้งวัดเมื่อ พ.ศ. 2379 ได้รับพระราชทานวิสุงคามสีมาเมื่อวันที่ 29 เมษายน พ.ศ. 2535
ภายในวัดมีถ้ำนางสิบสอง เป็นถ้ำหินปูนที่สามารถเดินทะลุถึงยอดเขาได้ จากเอกสารของนายสังวาล ศรีนวล ระบุว่า พระครูสถิตรัตนากร (หลวงตาแก้ว อมโร) เจ้าอาวาสวัดบ้านมุง เล่าให้ฟังว่า พระรถเป็นคนบ้านมุง เป็นโอรสของเจ้าเมืองขิง ส่วนนางเมรีเป็นยักษ์อยู่ฝั่งลาว ปัจจุบันสถานที่ที่เรียกว่าเมืองขิงนั้นอยู่ในบ้านมุง ชาวบ้านมุงมีความเชื่อว่าบรรพบุรุษของชาวบ้านมุงคือชาวลาวที่แตกทัพมาจากเวียงจันทน์ สมัยเจ้าอนุวงศ์ อพยพมาตั้งถิ่นฐานอยู่รอบนอกของบ้านมุง ต่อมาขาดแคลนน้ำในการทำเกษตรกรรม จึงย้ายขึ้นมาทางเหนือซึ่งคือบ้านมุง ภายหลังได้สร้างวัดเป็นศูนย์กลางชุมชน
บริเวณนี้ยังเป็นจุดชมค้างคาว เป็นค้างคาวหน้ายักษ์เล็กจมูกปุ่ม หรือชื่อวิทยาศาสตร์คือ Hipposideros halophyllus วงศ์ HIPPOSIDERIDAE นับล้านตัว
เชลิเซอราตา
ไฟลัมย่อยเชลิเซอราตา (ชื่อวิทยาศาสตร์: Chelicerata) หรือ เชลิเซอเรต (Chelicerate) เป็นไฟลัมย่อยของสัตว์ไม่มีกระดูกสันหลังในไฟลัมอาร์โธพอดา (Arthropoda) หรือ อาร์โธพอด ถือกำเนิดมาแล้วกว่า 600 ล้านปี
ลักษณะโดยรวมของสัตว์ในไฟลัมย่อยนี้คือ ไม่มีกราม และไม่มีหนวด ลำตัวแบ่งออกเป็น 2 ส่วน คือ เซฟาโลทอแรกซ์ และส่วนท้อง เซฟาโลทอแรกซ์เป็นส่วนที่รวมส่วนหัวและส่วนอกเข้าไว้ด้วยกัน โดยมีเปลือกแข็งชิ้นเดียวคลุมอยู่เรียก คาราเพช ระยางค์ทั้ง 6 คู่ ประกอบด้วยระยางคู่แรกเป็นระยางค์หนีบ  ระยางค์คู่ที่ 2 คือ เพดิพาลพ์  ช่วยในการฉีกอาหาร ระยางค์อีก 4 คู่ เป็นขาเกิน ส่วนท้องไม่มีระยางค์ แบ่งออกเป็น 2 ชั้น ได้แก่
เมโลเดียน
เมโลเดียน (melodeon/melodion) อาจหมายถึง
หีบเพลง
หีบเพลง เป็นชื่อของเครื่องดนตรี อาจหมายถึง
ตำบลห้วยรอบ
ห้วยรอบ เป็นตำบลหนึ่งในอำเภอหนองขาหย่าง จังหวัดอุทัยธานี ตั้งอยู่ทางทิศตะวันตกของตัวอำเภอ ห่างจากที่ว่าการอำเภอประมาณ 2.5 กิโลเมตร และห่างจากศาลากลางจังหวัดประมาณ 16 กิโลเมตร และเป็นตำบลที่มีจำนวนประชากรน้อยที่สุดในประเทศไทย
ที่ตั้งและอาณาเขต
ตำบลห้วยรอบ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลห้วยรอบเป็นตำบลหนึ่งของอำเภอหนองขาหย่าง จังหวัดอุทัยธานี เป็นตำบลเก่าแก่ในจังหวัดอุทัยธานี และปรากฏหลักฐานเกี่ยวกับการให้ใช้ชื่อ "ตำบลห้วยรอบ" ในหนังสือราชกิจจานุเบกษา พ.ศ. 2464 เป็นรายชื่อตำบลหนึ่งในอำเภอหนองขาหย่าง
ใน พ.ศ. 2483 ได้มีการปรับเปลี่ยนการปกครองตำบลให้เหมาะสม โดยยุบตำบลห้วยรอบ ไปรวมกับตำบลดอนกลอย และใน พ.ศ. 2490 ก็ได้แยกพื้นที่หมู่ 7, 8 และ 9 ของตำบลดอนกลอย จัดตั้งเป็นตำบลห้วยรอบขึ้นอีกครั้ง
ตำบลห้วยรอบเป็นตำบลที่มีความอุดมสมบูรณ์ในอดีตจนถึงปัจจุบัน มีตระกูลใหญ่ 3 ตระกูล ได้แก่ ตระกูลพันธ์เขียน ตระกูลคงห้วยรอบ และตระกูลจีรดิษฐ มาตั้งบ้านเรือนอยู่ ณ พื้นที่แห่งนี้ พื้นที่ดินมีลำห้วยล้อมรอบจึงเรียกว่า บ้านห้วยรอบ ปัจจุบันลำห้วยตื้นเขินลงไปมากคงเห็นสภาพเป็นเพียงลำคลองเล็ก ๆ เท่านั้น
การปกครองส่วนภูมิภาค
ตำบลห้วยรอบประกอบด้วยหมู่บ้านทั้งหมด 3 หมู่บ้าน ได้แก่
การปกครองส่วนท้องถิ่น
ปัจจุบันตำบลห้วยรอบทั้งตำบลอยู่ในเขตองค์การบริหารส่วนตำบลหนองขาหย่าง เดิมอยู่ในเขตสภาตำบลห้วยรอบ ก่อนที่ต่อมาสภาตำบลห้วยรอบจะถูกยุบรวมเข้ากับองค์การบริหารส่วนตำบลหนองขาหย่าง เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน
วัดศรีมหาโพธิ์ (จังหวัดนครปฐม)
วัดศรีมหาโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านศรีมหาโพธิ์ ตำบลศรีมหาโพธิ์ อำเภอนครชัยศรี จังหวัดนครปฐม มีเนื้อที่ทั้งหมด 56 ไร่ 20 ตารางวา
ประวัติ
สันนิษฐานกันว่าวัดศรีมหาโพธิ์สร้างขึ้นในสมัยอยุธยา จากคำบอกเล่าของชาวบ้านนั้น ในอดีตบริเวณที่ตั้งวัดมีต้นโพธิ์ลอยทวนกระแสน้ำในคลองบางพระ (แยกจากแม่น้ำท่าจีน) จึงได้นำต้นโพธิ์ขึ้นมาปลูกไว้ในบริเวณนี้ และเนื่องจากใต้ต้นโพธิ์นั้นมีพระพุทธรูปปางไสยาสน์ติดอยู่ด้วย จึงได้อัญเชิญพระพุทธรูปขึ้นประดิษฐานและก่อตั้งเป็นวัดมีนามว่า "วัดศรีมหาโพธิ์" ได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2516
เสนาสนะและปูชนียวัตถุ
วัดมีพระพุทธรูปปางไสยาสน์ มีเนื้อเป็นหินทรายแดง จึงได้นามว่า หลวงพ่อแดง ต่อมาไม่นานมีผู้พบเห็นแสงเป็นดวงลอยอยู่รอบ ๆ องค์พระ จึงตั้งนามให้ใหม่ว่า หลวงพ่อแดงแสงกายสิทธิ์
เส้นเมริเดียนที่ 41
เส้นเมริเดียนที่ 41 อาจหมายถึง:
ซัมซุง กาแลคซีเอส (สมาร์ตโฟน)
ซัมซุง กาแลคซีเอส (Samsung Galaxy S; ชื่อรหัส Galaxysmtd) เป็นสมาร์ตโฟนแอนดรอยด์ ที่ออกแบบ ผลิตและจัดจำหน่ายโดยบริษัทซัมซุง อเล็คทรอนิคส์ เปิดตัวในเดือนมีนาคม ค.ศ. 2010 ที่ประเทศสิงคโปร์ และวางจำหน่ายในเดือนมิถุนายน ค.ศ. 2010 เป็นรุ่นแรกในชุดกาแลคซีเอส ขณะเปิดตัว กาแลคซีเอสเป็นสมาร์ตโฟนที่ประมวลผลทางกราฟิกได้เร็วที่สุด และมีความบางแค่ 9.9 มิลลิเมตร ซึ่งถือเป็นสมาร์ตโฟนที่บางที่สุดในขณะนั้น กาแลคซีเอสมาพร้อมกับระบบปฏิบัติการแอนดรอยด์ 2.1 เอแคลร์ที่สามารถอัปเกรดเป็นแอนดรอยด์ 2.3 จิงเจอร์เบรดได้ ซีพียู ARM Cortex A8 1 จิกะเฮิรตซ์ หน้าจอเป็นจอซูเปอร์แอโมเลดขนาด 4 นิ้ว กล้องหลังมีความละเอียด 5 ล้านพิกเซล
กาแลคซีเอสได้รับการตอบรับส่วนใหญ่ไปในทางที่ดี ซีเน็ตเอเซียให้คะแนนกาแลคซีเอส 8.4 เต็ม 10, จีเอ็มเอมอารีนา.คอมกล่าวชมว่ากาแลคซีเอสมี "คุณภาพเสียงที่สมบูรณ์แบบ" และ "เป็นผู้นำสมาร์ตโฟนแอนดรอยด์ตัวใหม่" และนิตยสารไทม์จัดกาแลคซีเอสอยู่ในอันดับ 2 ของ 10 อันดับสุดยอดอุปกรณ์อิเล็กทรอนิกส์ของปี ค.ศ. 2010
พระเจ้าซอลู
พระเจ้าซอลู กษัตริย์องค์ที่ 2 แห่งราชวงศ์พุกามเป็นพระราชโอรสในพระเจ้าอโนรธามังช่อมหาราชองค์แรกของพม่า เมื่อพระราชบิดาสวรรคตด้วยการถูกควายเผือกขวิดในปี ค.ศ. 1077 (พ.ศ. 1620) พระองค์จึงขึ้นครองราชย์แทน โดยตลอด 7 ปีแห่งการครองราชย์ทรงเป็นกษัตริย์ที่อ่อนแอเนื่องจากมิได้ทรงบริหารราชการแผ่นดินด้วยพระองค์เอง ทรงพึ่งแต่เหล่าที่ปรึกษาของพระราชบิดารวมทั้งพระชินอรหันต์พระอาจารย์ของพระราชบิดา ทำให้ในปี ค.ศ. 1084 (พ.ศ. 1627) ระงมันพระสหายสนิทของพระองค์ ซึ่งเป็นบุตรชายของราชครูพระอาจารย์ของพระองค์ ซึ่งทรงบัญชาให้ไปปกครองเมืองพะโคได้จับพระองค์เป็นตัวประกันและปลงพระชนม์พระเจ้าซอลูที่เมืองพวาสอ ซึ่งขณะนั้นจานซิต้าซึ่งครองเมืองถิเลงอยู่ได้พยายามยกกองทัพมาช่วยพระองค์แต่ไม่ทัน และระงมันได้พยายามเข้าครอบครองอาณาจักรพุกาม จึงทำให้จานซิต้าได้ยกกองทัพมาต่อสู้กับระงมันและในที่สุดจานซิต้าก็ได้ชัยชนะ เหล่าขุนนางทั้งหลายรวมทั้งพระชินอรหันต์จึงได้อัญเชิญจานสิตาขึ้นครองราชย์เป็นกษัตริย์ทรงพระนามว่า พระเจ้าจานซิต้า
นิกร อนุวรรณ
โดยในสมัยที่ลงเล่นให้กับชลบุรี เอฟซี ได้มีโอกาสลงแข่งขันในรายการเอเอฟซีแชมเปียนส์ลีก 2008
คณะรัฐมนตรีไทย คณะที่ 26
คณะรัฐมนตรีคณะที่ 26 ของไทย (21 มีนาคม พ.ศ. 2500 - 16 กันยายน พ.ศ. 2500)
จอมพลแปลก พิบูลสงคราม เป็นนายกรัฐมนตรี ประกาศพระบรมราชโองการ ลงวันที่ 21 มีนาคม พ.ศ. 2500
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ
รายชื่อคณะรัฐมนตรีคณะที่ 26 ของไทย
ในวันที่ 31 มีนาคม พ.ศ. 2500 มีการแต่งตั้งคณะรัฐมนตรี ดังนี้
การแถลงนโยบายของคณะรัฐมนตรีคณะที่ 26 ของไทย
รัฐบาลแถลงนโยบายต่อสภาผู้แทนราษฎร เมื่อวันที่ 1 เมษายน และได้รับความไว้วางใจในวันเดียวกัน นโยบายของรัฐบาลคณะนี้ ปรากฏในหนังสือราชกิจจานุเบกษา พ.ศ. 2500 เล่ม 74 ตอน 36 หน้า 931
การปรับคณะรัฐมนตรี
และในวันเดียวกันมีพระบรมราชโองการโปรดเกล้าฯ แต่งตั้งให้ จอมพลแปลก พิบูลสงคราม นายกรัฐมนตรี เป็นรัฐมนตรีว่าการกระทรวงกลาโหม กับรัฐมนตรีว่าการกระทรวงสหกรณ์อีก 2 ตำแหน่ง
ลินคอล์น (ภาพยนตร์)
เขียนบทโดยโทนี คัชเนอร์ โดยอิงแบบไม่เคร่งครัดจากผลงานชีวประวัติ ทีมออฟไรเวิลส์: เดอะโพลิติคอลออฟอับราฮัม ลินคอล์น ของดอริส เคิร์นส กูดวิน และครอบคลุมสี่เดือนสุดท้ายของชีวิตลินคอล์น โดยเพ่งความสนใจไปที่ความพยายามของเขาในเดือนมกราคม ค.ศ. 1865 เพื่อให้มีการแก้ไขรัฐธรรมนูญของสหรัฐครั้งที่สิบสามผ่านสภาผู้แทนราษฎรสหรัฐ
ลินคอล์นได้รับการชื่นชมอย่างมากสำหรับการแสดงโดยเฉพาะการแสดงของเดย์-ลูวิส รวมถึงการกำกับของสปีลเบิร์ก และมูลค่าการผลิต ในเดือนธันวาคม ค.ศ. 2012 ภาพยนตร์เรื่องนี้ได้รับการเสนอชื่อเข้าชิงเจ็ดรางวัลลูกโลกทองคำ รวมถึงภาพยนตร์ยอดเยี่ยม ประเภทภาพยนตร์ดรามา, ผู้กำกับภาพยนตร์ยอดเยี่ยมสำหรับสปีลเบิร์ก และนักแสดงยอดเยี่ยม ประเภทภาพยนตร์ดรามา สำหรับเดย์-ลูวิส ส่วนที่งานประกาศผลรางวัลออสการ์ ครั้งที่ 85 ภาพยนตร์เรื่องนี้ได้รับการเสนอชื่อเข้าชิงสิบสองอะแคเดมีอะวอร์ด รวมถึงภาพยนตร์ยอดเยี่ยม และผู้กำกับภาพยนตร์ยอดเยี่ยม เรื่องนี้ชนะออกแบบงานสร้างยอดเยี่ยม และนักแสดงนำชายยอดเยี่ยมสำหรับเดย์-ลูวิส ภาพยนตร์เรื่องนี้ประสบความสำเร็จในเชิงพาณิชย์เช่นกัน โดยทำรายได้กว่า 275 ล้านดอลลาร์ที่บ็อกซ์ออฟฟิศ
เฮเทโรทรอพ
เฮเทโรทรอพ (Heterotroph เป็นคำสมาสภาษากรีกมาจากคำว่า heterone แปลว่าผู้อื่น และ troph แปลว่าโภชนาการ) คือสิ่งมีชีวิตที่ต้องการอินทรียสารจากสิ่งมีชีวิตอื่นๆ เป็นแหล่งคาร์บอนเพื่อใช้ในการเจริญเติบโตและการซ่อมแซมส่วนที่สึกหรอ เฮเทโรทรอพ หรือเรียกกันว่าผู้บริโภคในห่วงโซ่อาหาร เป็นสิ่งมีชีวิตที่ไม่สามารถสร้างอาหารเองได้ ซึ่งตรงข้ามกับออโตทรอพที่ต้องการแค่แหล่งพลังงานหรือแหล่งคาร์บอนที่มาจากก๊าซคาร์บอนไดออกไซด์ หรือไบคาร์บอเนตก็สามารถสร้างอาหารเองได้ โดยไม่ต้องอาศัยสิ่งมีชีวิตอื่นเป็นอาหาร สัตว์ทุกชนิดถือว่าเป็นเฮเทโรทรอพ เช่นเดียวกันกับสิ่งมีชีวิตจำพวกเห็ดราหรือฟังไจ รวมถึงแบคทีเรียหลายสายพันธุ์ และยังมีพืชประเภทกาฝากบางชนิดที่กลายไปเป็นเฮเทโรทรอพบางส่วน หรือเฮเทโรทรอพเต็มตัวก็มี แต่ในขณะที่พืชกินเนื้อนำเหยื่อที่เป็นแมลงไปเป็นแหล่งไนโตรเจนของพวกมัน แต่พืชจำพวกนี้ก็ยังถือว่าเป็นออโตทรอพ
การที่จะกำหนดว่าสิ่งมีชีวิตสายพันธุ์ใดที่อยู่ในจำพวกเฮเทโรทรอพ สิ่งมีชีวิตสายพันธุ์นั้นจะต้องอาศัยคาร์บอนมาจากอินทรียสารหรือสิ่งชีวิตอื่น แม้ว่าสิ่งมีชีวิตสายพันธุ์นั้นจะอาศัยไนโตรเจนมาจากอินทรียสารหรือสิ่งมีชีวิตอื่น แต่ยังคงอาศัยคาร์บอนจากอนินทรียสาร ก็ยังถือว่าสายพันธุ์นั้นเป็นออโตทรอพ ถ้าสิ่งมีชีวิตสายพันธุ์ใดๆ อาศัยคาร์บอนจากอินทรียสารหรือสิ่งมีชีวิตอื่น จะสามารถแบ่งเฮเทโรทรอพย่อยลงมาตามแหล่งพลังงานของแต่ละสายพันธุ์ได้อีก 2 ประเภทคือ:
โดยสรุปคือ เฮเทโรทรอพคือบรรดาสิ่งมีชีวิตที่สร้างอาหารเองไม่ได้ จึงต้องหาอาหารเอง ไม่ว่าจะเป็นจากการบริโภคสิ่งมีชีวิตอื่น (ซึ่งยังแบ่งได้อีกเป็นสิ่งมีชีวิตกินพืช และสิ่งมีชีวิตกินเนื้อ) หรือจากการดูดสารอาหารจากสิ่งมีชีวิตอื่น (เช่นพยาธิ และพืชกาฝาก ซึ่งถือเป็นสิ่งมีชีวิตจำพวกปรสิต) นั่นเอง
สหพันธ์ฟุตบอลนิการากัว
สหพันธ์ฟุตบอลนิการากัว (Federación Nicaragüense de Fútbol, Nicaraguan Football Federation) เป็นหน่วยงานที่กำกับดูแลฟุตบอลในประเทศนิการากัว มีสำนักงานใหญ่ตั้งอยู่ที่มานากัว ก่อตั้งขึ้นเมื่อปี พ.ศ. 2474 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศนิการากัวรวมถึงฟุตบอลทีมชาตินิการากัว
ดับเบิลยูดับเบิลยูอี ทูโอไฟว์ ไลว์ฟ
ดับเบิลยูดับเบิลยูอี ทูโอไฟว์ ไลว์ฟ (WWE 205 Live) เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) โดยเป็นรายการที่แยกออกมาเป็นการปล้ำของนักมวยปล้ำรุ่นครุยเซอร์เวทโดยเฉพาะ ซึ่งนักมวยปล้ำทุกคนที่ปล้ำในรายการนี้จะต้องมีน้ำหนักอยู่ที่ไม่เกิน 205 ปอนด์
โดยรายการ ทูโอไฟว์ ไลว์ฟ จะออกอากาศทุกคืนวันอังคาร หลังจบรายการ สแมคดาวน์ ไลว์ฟ และ ทอล์คกิ้ง สแมค เวลา 4 ทุ่มตรง ตามเวลาของอเมริกา โดยภายหลังได้ย้ายเวลาออกอากาศไปเป็น 5 ทุ่มตรงจนถึงช่วงเดือนกรกฎาคม 2017
ประวัติรายการ
รายการจะคัดเอานักมวยปล้ำจากผู้เข้าแข่งขันในรายการ ครุยเซอร์เวท คลาสสิค ทัวร์นาเม้นท์ และคนอื่นๆที่เพิ่งเซ็นสัญญาเพิ่มเข้ามาใหม่ก็จะเข้ามาเป็นนักมวยปล้ำแบบฟูลไทม์ในรุ่นครุยเซอร์เวท ดับเบิลยูดับเบิลยูอี ซึ่ง ทริปเปิล เอช นักมวยปล้ำชื่อดังและเจ้าหน้าที่ฝ่ายบริหารและการผลิตคนปัจจุบัน ได้กล่าวว่า รายการได้ถูกออกแบบมาเพื่อแสดงจุดเด่นของลีคนี้โดนเฉพาะ ซึ่งจะมีความโดดเด่นและเป็นเอกลักษณ์ของเฉพาะตัวเมื่อเทียบรายการอื่นของดับเบิลยูดับเบิลยูอี
โดยในรายการ รอว์ นั้น ก็จะมีช่วงเวลาของการปล้ำและเนื้อเรื่องของนักมวยปล้ำรุ่นครุยเซอร์เวทโดยเฉพาะ นับตั้งแต่ที่มีการแยกค่าย รอว์ กับ สแมคดาวน์ ไลว์ฟ ในปี 2016 ซึ่งหลังจากที่มีรายการ ทูโอไฟว์ ไลว์ฟ ออกอากาศตามมา นักมวยปล้ำรุ่นครุยเซอร์เวทก็จะปรากฏตัวได้ทั้งในรายการ รอว์ และ ทูโอไฟว์ ไลว์ฟ อีกทั้งยังไปปรากฏตัวในรายการ เอ็นเอ็กซ์ที ได้เป็นครั้งคราวอีกด้วย